_:nbae821b46b5b4fe0ab6aeab83ebdd591xb0
<http://schema.org/articleBody>
"\nΝεφώσεις θα αναπτυχθούν σταδιακά από το μεσημέρι σήμερα, Παρασκευή 5 Μαρτίου. Μικρή άνοδος της θερμοκρασίας. Άνεμοι έως 6 μποφόρ στο Αιγαίο.\n\n\n\nΠιο αναλυτικά:\n\n\n\nΑρχικά αναμένεται ηλιοφάνεια με λίγες τοπικές νεφώσεις, όμως από το μεσημέρι θα αναπτυχθούν νεφώσεις οι οποίες έως το βράδυ θα επεκταθούν στο σύνολο σχεδόν της χώρας. Πιθανότητα ασθενών βροχών τοπικού χαρακτήρα υπάρχει από το απόγευμα στα βορειοδυτικά. Η ορατότητα έως το πρωί θα είναι κατά τόπους περιορισμένη.\n\n\n\nΗ θερμοκρασία στη Δυτική Μακεδονία θα κυμανθεί από -2 έως 16 βαθμούς Κελσίου, στην υπόλοιπη Μακεδονία και στη Θράκη από 2 έως 19, στη Θεσσαλία και στην Ανατολική Στερεά από 4 έως 20, στην Ήπειρο και στη Δυτική Στερεά από 3 έως 17, την Πελοπόννησο από 6 έως 19, στα νησιά του Ιονίου από 5 έως 16, στα νησιά του Βορείου και Ανατολικού Αιγαίου από 5 έως 19, στις Κυκλάδες από 6 έως 18, στα Δωδεκάνησα από 13 έως 18 και στην Κρήτη από 6 έως 20 βαθμούς Κελσίου.\n\n\n\nΟι άνεμοι, σύμφωνα με την υπηρεσία meteo του Εθνικού Αστεροσκοπείου Αθηνών,  στο Αιγαίο θα πνέουν από νότιες έως νοτιοδυτικές διευθύνσεις 3 έως 5 και τοπικά έως 6 μποφόρ. Εξαίρεση αποτελούν τα Δωδεκάνησα όπου οι άνεμοι θα πνέουν αρχικά από βορειοδυτικές διευθύνσεις 3 έως 5 μποφόρ, όμως από το μεσημέρι θα στραφούν σε νότιους ίδιας έντασης. Στο Ιόνιο οι άνεμοι θα πνέουν αρχικά από μεταβαλλόμενες διευθύνσεις έως 3 μποφόρ όμως από το μεσημέρι θα γίνουν νοτιοδυτικοί 2 έως 4 μποφόρ.\n"
<https://www.newsbeast.gr/greece/arthro/7161234/o-kairos-simera-951>